ಐಎಂಎ ವಂಚನೆ ಪ್ರಕರಣ :ರೋಷನ್ ಬೇಗ್ ಗೆ ಇಂದಿನಿಂದ ಮೂರು ದಿನ ಸಿಬಿಐ ಡ್ರಿಲ್ ಬೆಂಗಳೂರು : ಐಎಂಎ ವಂಚನೆ ಪ್ರಕರಣ ಸಂಬಂಧ ಸಿಬಿಐ ತನ್ನದೇ ಆದ ಆಯಂಗಲ್ ನಲ್ಲಿ ತನಿಖೆ ಚುರುಕುಗೊಳಿಸಿದೆ. ಸದ್ಯ ಇಂದಿನಿಂದ 3 ದಿನ ಸಿಬಿಐ ರೋಷನ್ ಬೇಗ್ ವಶಕ್ಕೆ ಪಡೆದು ವಿಚಾರಣೆ ನಡೆಸಲಿದ್ದಾರೆ. ಐಎಂಎ ಮುಖ್ಯಸ್ಥ ಮನ್ಸೂರ್ ಖಾನ್ ನಿಂದ 400 ಕೋಟಿ ರೂ. ಪಡೆದಿರುವ ಆರೋಪ ರೋಷನ್ ಬೇಗ್ ಮೇಲಿದೆ. ಕಳೆದ ಭಾನುವಾರ ರೋಷನ್ ಬೇಗ್ ಬಂಧಿಸಿದ ಸಿಬಿಐ ಕೆಲ ಮಾಹಿತಿಯನ್ನು ಪಡೆದಿದ್ದರು. ಆದರೆ ಅಕ್ರಮ ಹಣದ ಕುರಿತು ರೋಷನ್ ಬೇಗ್ ಸಮರ್ಪಕ ಉತ್ತರ ನೀಡಿರಲಿಲ್ಲ ಎನ್ನಲಾಗ್ತಿದೆ. ಹೀಗಾಗಿ ಇಂದಿನಿಂದ ಅಸಲಿ ತನಿಖೆ ಶುರುವಾಗಲಿದೆ. ಬೇಗ್ ಅವರು ಐಎಂಎ ಸಂಸ್ಥೆಯ ಫಲಾನುಭವಿಯಾಗಿರುವ ಸಾಕ್ಷ್ಯಕ್ಕೆ ಇನ್ನಷ್ಟು ದಾಖಲಾತಿ ಹಾಗೂ ಮಾಹಿತಿ ಪಡೆದು ಆಸ್ತಿಮುಟ್ಟುಗೋಲು ಹಾಕುವ ಸಾಧ್ಯತೆ ಕೂಡ ಇದೆ. ಸದ್ಯ ಬೇಗ್ ಪರಪ್ಪನ ಅಗ್ರಹಾರ ಜೈಲಿನಲ್ಲಿದ್ದು, !!ವೀರಶೈವ ಲಿಂಗಾಯತ ವಧುವರರಿಗೆ ಇಲ್ಲದೆ ಸಿಹಿ ಸುದ್ದಿ ವೀರಶೈವ ಲಿಂಗಾಯತ ಸಮುದಾಯದ ವಧುವರರ ವೆಬ್ಸೈಟ್ www.vlshaadi.com ಸಹಾಯವಾಣಿ ನಂಬರ್ 9148907411 ಕರೆ ಮಾಡಿ!! ಸಿಬಿಐ ಅಧಿಕಾರಿಗಳು ಹೆಬ್ಬಾಳದ ಗಂಗಾನಗರ ಬಳಿ ಕರೆತಂದು ವಿಚಾರಣೆ ನಡೆಸಲಿದ್ದಾರೆ. ಆದರೆ ಈಗಾಗಲೇ ಅನಾರೋಗ್ಯ ಇರುವ ಕಾರಣ ಜೈಲಲ್ಲಿ ವಿಚಾರಣೆ ನಡೆಸುವ ಸಾಧ್ಯತೆಯಿದೆ. ಆದರೆ ಸಿಬಿಐ ವಶದಲ್ಲಿ ಮನ್ಸೂರ್ ಖಾನ್ ಇರುವ ಕಾರಣ ಬೇಗ್ ಮನ್ಸೂರ್ ಅವರನ್ನು ಎದುರುಬದುರು ಕೂರಿಸಿ ವಿಚಾರಣೆ ನಡೆಸುವ ಸಾಧ್ಯತೆ ಇದೆ ಎಂದು ಹೇಳಲಾಗುತ್ತಿದೆ.